2017 | 07 | 15.

Somlószőlős község önkormányzata

Sajtóközlemény

Egészségügyi alapellátás infrastrukturális fejlesztése A somló-hegy lábánál

**A Somlószőlős Község Önkormányzata által vezetett konzorcium az „Egészségügyi alapellátás infrastrukturális fejlesztése a Somló-hegy lábánál” című, TOP-4.1.1-15-VE1-2016-00029 azonosító számú projekt keretében 59,65 millió Ft Európai Uniós támogatást nyert el, a Somlószőlős, Kossuth L. u. 167., valamint a Doba, Kossuth u. 14. szám alatt lévő orvosi rendelő épületek felújítására, bővítésére. A projekt az Európai Regionális Fejlesztési Alap társfinanszírozásával, illetve Doba Község Önkormányzata, mint konzorciumi tag együttműködésével valósul meg.**

A projekt a Széchenyi 2020 program keretében valósul meg, 59,65 millió Ft Európai Uniós támogatás felhasználásával. A Somlószőlőst, Dobát és Somlóvecsét magába foglaló vegyes - gyermek és felnőtt -háziorvosi praxis keretében, az alapellátáshoz kapcsolódó funkciókat, azaz a háziorvosi és védőnői szolgálat teljesítését a vegyes praxishoz rendelt 1250 főt jelentő lakossági kapacitásra vonatkozóan a mai napig ellátják, azonban állapotuk jelentősen leromlott, és nem biztosítanak megfelelő körülményeket a betegellátáshoz.

A fejlesztések eredményeként Somlószőlősön a Kossuth L. u. 167. szám alatti ingatlanon található két épület - az orvosi rendelő, valamint a szociális szövetkezeti épület, ahol eddig a védőnői szolgálat is működött - teljes egészében megújul. Cél a meglévő orvosi rendelő nyugati irányba való bővítése, integrálva a védőnői szolgálattal és egy két állásos gépkocsi beállóval. A projekt keretében megújuló energia hasznosításra is sor kerül, a rendelő tetőszerkezetére telepítendő 10 kW teljesítményű fotovoltaikus rendszeren keresztül, melynek célja az épület elektromos energia igényének biztosítása. A Doba, Kossuth u.14. szám alatti ingatlanon található orvosi rendelő illetve posta épületeket érintő beruházás keretében a meglévő épületek teljes felújításra, átalakításra kerülnek, továbbá egy akadálymentes parkoló is kialakításra kerül.

A projekt várható eredménye két modernebb és korszerűbben működő ellátó intézmény létrejötte, melyek a korszerűsítés után költséghatékonyan fenntarthatók. Eredményként jelenik meg két középület felújítása, bővítése, továbbá a hiányzó vagy elavult orvosi műszerek, eszközök beszerzése, komfortosítás, akadálymentesítés, megújuló energiát felhasználó rendszer telepítése, valamint az ellátási körzetben dolgozó háziorvos részére, a feladata ellátásához szükséges személygépjármű beszerzése.

A megvalósítás kezdete 2017. július 3., a teljes projekt várhatóan 2018. december 31. napjáig megvalósul.

A projektről bővebb információt [www.somloszolos.hu](http://www.somloszolos.hu) oldalon olvashatnak.

További információ kérhető:

Kiss János Norbert polgármester

Telefonszám: 06-88-276-001

E-mail cím: somloszolos@iplus.hu

BEFEKTETÉS A JÖVŐBE

Európai Regionális Fejlesztési Alap 2017| 07 | 15.